**TEKMOVANJE IZ ASTRONOMIJE**

Letos je potekalo 7. tekmovanje v znanju astronomije za Dominkova priznanja.

Decembra so se šolskega tekmovanja udeležile tri učenke osmih razredov. Mana Veljkovič- Hirsch in Urša Mati Djuraki sta osvojili bronasto priznanje.

Januarja je na Gimnaziji Šentvid potekalo še državno tekmovanje, na katerega se je uvrstila Urša Mati Djuraki. Urša je na državnem tekmovanju osvojila 2. mesto in s tem 2. nagrado in zlato priznanje.

Zaradi izjemnega dosežka je Urša dobila povabilo za sodelovanje na 23. Sanktpeterburški astronomski olimpijadi. To tekmovanje poteka v treh krogih. V prvem, izbirnem krogu, so učenci reševali naloge, na podlagi katerih so jih izbrali v nadaljnje tekmovanje. Urša se je tudi tukaj odrezala odlično. Rezultate si lahko ogledate na spletni strani olimpijade: <http://school.astro.spbu.ru/?q=node/514>.

13. 2. je na OŠ Turnišče potekal drugi, teoretični del, olimpijade. Več o tem si lahko pogledate v prispevku RTV Slovenija: <http://4d.rtvslo.si/arhiv/porocila/174388313> (od 5:04 naprej).

Zadnji del tekmovanja, praktični del, bo potekal v marcu.

Vsem tekmovalcem iskreno čestitamo, Urši pa želimo še veliko uspeha na praktičnem delu olimpijade.

Zapisala :

Andreja Pagon

Vodja tekmovanja:

Ladislava Ježek - Narobe